Document ID: /roh_data/filtered/swiss_laws_in_ROHinterleaved.jsonl.gz/23961

This text was translated from EN into Rumantsch Grischun.

Items and assets belonging to an accused or to a third party may be seized if it is expected that the items or assets:a. will be used as evidence;b. will be used as security for procedural costs, monetary penalties, fines or compensation;c. will have to be returned to the persons suffering harm;d. will have to be forfeited;e. will be used to cover compensation claims made by the State in accordance with Article 71 SCC. Seizure shall be ordered on the basis of a written warrant containing a brief statement of the grounds. In urgent cases, seizure may be ordered orally, but the order must thereafter be confirmed in writing. Where there is a risk in any delay, the police or members of the public may provisionally seize items or assets on behalf of the public prosecutor or the courts. Inserted by No I of the FA of 17 June 2022, in force since 1 Jan. 2024  (AS 2023 468; BBl 2019 6697). SR 311.0

Objects e valurs da facultad d’ina persuna inculpada u d’ina terza persuna pon vegnir sequestrads, sch’igl è probabel ch’ils objects e las valurs da facultad:a. vegnian duvrads sco meds da cumprova;b. vegnian duvrads per segirar custs da procedura, chastis pecuniars, multas ed indemnisaziuns;c. stoppian vegnir restituids a las persunas donnegiadas;d. stoppian vegnir confiscads;e. vegnian duvrads per cuvrir pretensiuns d’indemnisaziun dal stadi tenor l’artitgel 71 CP. La sequestraziun sto vegnir ordinada cun in cumond en scrit che cuntegna ina curta motivaziun. En cas urgents po ella vegnir ordinada a bucca; ella sto dentant vegnir confermada posteriuramain en scrit. Sch’i resulta in privel dal retard, pon la polizia u persunas privatas metter provisoricamain en segirezza objects u valurs da facultad per mauns da la procura publica u da las dretgiras. Integrà tras la cifra I da la LF dals 17 da zer. 2022, en vigur dapi il 1. da schan. 2024 (AS 2023 468; BBl 2019 6697). SR 311.0